РЕПУБЛИКА СРБИЈА

НАРОДНА СКУПШТИНА

Одбор за пољопривреду, шумарство

и водопривреду

12 Број 06-2/95-15

26. фебруар 2015. године

Б е о г р а д

 З А П И С Н И К

 21. СЕДНИЦЕ ОДБОРА ЗА ПОЉОПРИВРЕДУ,

ШУМАРСТВО И ВОДОПРИВРЕДУ, ОДРЖАНЕ 25. ФЕБРУАРА 2015. ГОДИНЕ

Седница је почела у 13,40 часова.

Седници је председавао Маријан Ристичевић, председник Одбора.

Седници су присуствовали чланови Одбора: Верољуб Матић, Миодраг Николић, Жарко Богатиновић, Милија Милетић, Ђорђе Стојшић, Марјана Мараш, Велимир Станојевић, Арпад Фремонд, Сабина Даздаревић као и Младен Лукић и Мирољуб Станковић, заменици чланова Одбора.

Седници нису присуствовали чланови Одбора: Јасмина Обрадовић, Зоран Антић, Милан Ковачевић, Горан Ћирић, Јован Марковић, Милан Кораћ и Душан Петровић.

Поред чланова Одбора седници су присуствовали: представници Министарства пољопривреде и заштите животне средине: Жељко Радошевић, државни секретар, Слађана Лукић, Управа за заштиту биља, Маја Николић, Управа за ветерину, Зоран Ивановић, Управа за ветерину као и представници средстава јавног информисања.

Већином гласова усвојен је следећи

 Д н е в н и р е д

1. Разматрање Предлога закона о потврђивању Споразума између Републике Србије и Источне Републике Уругвај о сарадњи у области ветерине (број 323-4574/14 од 15. децембра 2014. године);
2. Разматрање Предлога закона о потврђивању Споразума између Владе Републике Србије и Владе Демократске и Народне Алжирске Републике у области здравља животиња (број 011-4682/14 од 22. децембра 2014. године);
3. Разматрање Предлога закона о потврђивању Споразума између Владе Републике Србије и Кабинета министара Украјине о сарадњи у области биљног карантина и заштите биља (број 011-4684/14 од 22. децембра 2014. године);
4. Р а з н о.

Одбор је једногласно усвојио предлог да се обави заједнички начелни претрес о сва три предлога закона, који су на дневном реду, а међусобно су повезани, с тим да се одлучивање о сваком предлогу обавља посебно.

Прва, друга и трећа тачка дневног реда **– Разматрање Предлога закона о потврђивању Споразума између Републике Србије и Источне Републике Уругвај о сарадњи у области ветерине; Разматрање Предлога закона о потврђивању Споразума између Владе Републике Србије и Владе Демократске и Народне Алжирске Републике у области здравља животиња; Разматрање Предлога закона о потврђивању Споразума између Владе Републике Србије и Кабинета министара Украјине о сарадњи у области биљног карантина и заштите биља**

У уводним напоменама, Маја Николић из Управе за ветерину је истакла да Споразумима између Републике Србије и Источне Републике Уругвај о сарадњи у области ветерине и Владе Републике Србије и Владе Демократске и Народне Алжирске Републике у области здравља животиња се уређују питања од значаја за сарадњу у области ветеринарства, као што су: промет животиња и производа животињског порекла, размена образаца за потребе увоза и провоза производа животињског порекла, размена извештаја о појави, стању и кретању заразних болести животиња, предузимању мера за спречавање, сузбијање и искорењивање заразних болести животиња, начине сарадње, међусобно обавештавање у случају када пошиљка незадовољава ветеринарско – санитарне услове из уверења које га прати, услове за ограничење или забрану увоза и провоза пошиљака животиња и др.

Слађана Лукић из Управе за заштиту биља је истакла да су разлози за доношење Закона о потврђивању Споразума између Владе Републике Србије и Кабинета министара Украјине о сарадњи у области биљног карантина и заштите биља садржани у жељи потписница да допринесу развоју економских односа две државе, успоставе правни оквир за сарадњу две државе у облaсти биљног карантина и заштите биља и интензивирају сарадњу надлежних министарстава две државе.

Одбор је већином гласова (11 за), а на основу члана 156. став 3. Пословника Народне скупштине закључио да поднесе Народној скупштини следећи

 И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума између Републике Србије и Источне Републике Уругвај о сарадњи у области ветерине.

 За известиоца Одбора на седници Народне скупштине одређен је Маријан Ристичевић, председник Одбора.

Одбор је већином гласова (11 за), а на основу члана 156. став 3. Пословника Народне скупштине закључио да поднесе Народној скупштини следећи

 И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума између Владе Републике Србије и Владе Демократске и Народне Алжирске Републике у области здравља животиња.

 За известиоца Одбора на седници Народне скупштине одређен је Маријан Ристичевић, председник Одбора.

Одбор је већином гласова (12 за), а на основу члана 156. став 3. Пословника Народне скупштине закључио да поднесе Народној скупштини следећи

 И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума између Владе Републике Србије и Кабинета министара Украјине о сарадњи у области биљног карантина и заштите биља.

 За известиоца Одбора на седници Народне скупштине одређен је Маријан Ристичевић, председник Одбора.

Четврта тачка дневног реда - **Разно**

Под тачком-Разно, након дискусије о Уредби Министарства пољопривреде о подстицајима за приплодна грла за подручја са отежаним условима, проблемима са откупом млека и нешкодљивог збрињавања анималног отпада, Одбор је на основу члана 56. Пословника Народне скупштине, донео следећи:

 З А К Љ У Ч А К

 I

Одбор за пољопривреду, шумарство и водопривреду препоручује Влади, Министарству пољопривреде и заштите животне средине и Министарству трговине, туризма и телекомуникација да због угрожавања пољопривредне производње у Србији увозом високо субвенционисаних пољопривредних и прехрамбених производа, под хитно откупе одређену количину свиња за Дирекцију за робне резерве и уведу ванцаринске мере - прелевмане за увоз пољопривредних производа, пре свега живе стоке, меса, сирева, млека у одговорајућој висини, односно да Влада, министарства и надлежни органи испитају могућности и других видова заштите пољопривредне производње, посебно у области млекарства.

 II

Препоручује се Министартсву пољопривреде и заштите животне средине да због угроженог развоја сточарства у Републици Србији измени Уредбу и дозволи подстицаје без лимитирања броја приплодних грла на целој територији Србије или барем на подручјима са отежаним условима.

 III

Одбор за пољопривреду, шумарство и водопривреду препоручује Влади, министарствима и надлежним органима ургентно решавање питања збрињавања анималног отпада (Овом приликом се посебно, по ко зна који пут,указује на потребу оспособљавање за рад кафилерије у Ћуприји ).

У дискусији су учествовали народни посланици: Маријан Ристичевић, Милија Милетић, Арпад Фремонд и Миодраг Николић.

Пошто других питања и предлога није било, седница је закључена у 14,10 часова.

 Саставни део овог записника чини обрађени тонски снимак седнице Одбора.

 СЕКРЕТАР ПРЕДСЕДНИК

 Вељко Рацковић Маријан Ристичевић